La Corporació Municipal d'Alboraia rep als campions de lliga del Patacona C.F
20 de maig de 2022

El primer equip del Patacona Club de Futbol es va proclamar el passat cap de setmana campió de la lliga regular de categoria preferent del grup II. Un assoliment que han aconseguit per primera vegada en la seua història, gràcies a l'esforç, treball i dedicació del club alboraier.

Ahir els campions van ser rebuts per l'alcalde d'Alboraia, Miguel Chavarría, junt a la regidora d'Esports, Zeudy Estal, i membres de la Corporació Municipal. Allí van rebre l'enhorabona de tots els presents, i els van animar en la gesta de l'ascens a tercera divisió.

Aquest assoliment els permetrà jugar la promoció per a la Tercera Divisió RFEF, que comença aquest diumenge a les 11.30 en el camp municipal de Rojals, Alacant, amb la trobada contra el CD Thader.

Ha sigut un camí complicat jugant amb equips molt potents, però gràcies a l'esforç, il·lusió i esportivitat dels jugadors i cos tècnic, el Patacona C.F ha aconseguit alçar el títol, guanyant-se l'oportunitat de lluitar per l'ascens de categoria.